Acara Martumpol Pada Prosesi Pernikahan Adat Batak - Warga Batak\nBeranda › Blog Warga Batak › marsibuha-buhai › Matumpol › Pernikahan Suku Batak\nAcara Martumpol Pada Prosesi Pernikahan Adat Batak\nBy Doharman Jumat, 27 Agustus 2021 Add Comment\nWargabatak.blogspot.com ,Acara Martumpol Pada Prosesi Pernikahan Adat Batak.Martumpol lapatanna marpadan di jolo ni Huria dohot dijolo ni na torop, ala naeng manjalo pasu-pasu parbagason ma pangoli dohot boru muli.Ndang apala sude Huria patupahon partumpolon. Na deba holan mandaftar natoras ni pangoli dohot natoras ni boru muli tu kantor ni gereja na, dungi diting-tinghon Huria ima di parmingguon na mangihut.\nGambar:wargabatak.blogspot.com|Acara Matumpol Pada Suku Batak\nDi Huria Kristen Batak Protestan (HKBP) di partumpolon i di patupa do kebaktian na jempek, somalna di botari manang di parnangkok ni mata ni ari. Molo di parserahan on sai dipatupa do i di parnangkok ni mata ni ari, alana di uduti do i annon tu na marhata sinamot. Jadwal martumpol di patupa do i sada manang dua minggu andorang so manjalo pasu-pasu di Huria.\nDung sidung martumpol diting-tinghon Huria diparmingguon na mangihut dua hali marturut-turut (ting-ting parjolo dohot ting-ting paduahon). Alai olo do holan sahali tingting, ala mamereng tingki, manang ala ni pangoli manang boru muli ingkon borhat tugas tu ruar kota. Lapatan ni diting-tinghon di Huria, ima songon boa-boa patariashon huhut mangalehon tingki tu ruas i, atik beha adong na keberatan di sangkap na naeng marbagas i, misalna ala adong dope bogasna manang janji ni pangoli manang boru muli tu halak na asing. Ia ulaon martumpol on ulaon Huria do i ndang tarmasuk on ulaon adat.\nSinamot ima songon ringgit si tio soara (uang tunai), mas, pinahan (ternak) sipasahaton ni paranak tu parboru di ulaon pangolihon anak/pamuli boru. Alana na jolo di Bona Pasogit sinamot ndang sae holan marrupahon ringgit sitio soara (uang tunai), alai ingkon sai di tambai dope i dohot angka barang na arga songon: mas, perak, horbo, hoda manang lombu. Alai ianggo nuaeng on tarlumobi diparserahan di pasada gabe hepeng. Sinamot on ma na nidok ni parboru, songon tuhor ni boru. Di Toba somalna ulaon unjuk i (pesta) di patupa do di alaman/huta ni paranak (didok ma i taruhon jual). Jadi sinamot na ni lehon ni paranak i polin doi tu parboru lapatanna ndang di bahen i tu na mosok (biaya pesta). I do alana ianggo na jolo di na pamuli boru, sai na maruntung do parboru molo binereng sian segi materi. Alai di tingki saonari on tung pe ulaon i di alaman ni paranak, pihak parboru nunga ingkon manamba i tu haporluon pamulihon ni boruna, lumobi molo ulaon unjuk i di alaman ni parboru (dialap jual). Misalna laho melengkapi pahean dohot perhiasan ni boruna i, ndang hea be tuk sian sinamoti, baliksa manamba i dope parboru laho mangalehon tu suhi ni ampang na opat dohot tu tulang ni hela, ima songon tintin marangkup.\nCatatan : Na nidokna suhi ni ampang na opat ima :\na. Pamarai. ima haha manang anggi ni natoras parboru i.\nDi parserahan on, somalna manghatai taringot tu sinamot, dipatupa do i dung sidung martumpol, ima di bagas ni parboru i, jala di goari ma ulaon i marpudun saut. Dison nunga dipasahat paranak patujolo ni sinamot tu parboru, sebagian besar, hira-hira saotiknai ma sian sinamot i na so dipasahat, manang ditinggalhon. Marpudun saut lapatanna saut ma ulaon i, jala sude naung ni hataan ni angka natua-tua ndang bo i be munggil-unggil. Molo adong na mangose bo i do gabe mardando.\nDi ulaon marhata sinamot nunga tangkas sude ditaringoti sahat tu ulaon unjuk, songon na padasiphon panghataion angka naung di hata i ditingki na marhusip. Ndang mardalan pinggan panungkunan di namarpudun saut manang di namarhata sinamot, jala todoan tu suhi ni ampang na opat somalna ndang dipasahat dope disi. Ia ulaon marhata sinamot nunga sipata gabe ulaon na balga, lumobi molo ulaon unjuk di ari na naeng ro on (na naeng sipatupaon na), antar dao sian huta ni parboru, misalna di luar ni propinsi, alana hira disi ma parboru laho manjalo singirna. Sasintongna di na marhata sinamot, bo i do sesuaihonon tu torop ni na ginokhonna, lapatanna bo i do hula-hula i sada manang dua ripe sian paranak songon i nang sian parboru (hula-hula. tangkas / na solhot).\nFungsi ni hula-hula di na marhata sinamot ima, songon na menyaksihon dohot maniroi ulaon i, atik tung adong panghataion diantara pihak paranak dohot parboru na so mardomu. Bona tulang, tulang rorobot, hula-hula ni haha anggi dohot hula-hula anak manjae ndang pola sada kewajiban ingkon ro manang parsidohot di na marhata sinamot, alana ndang adong dope panghataion disi na porlu sahat tu nasida.\nToropni paranak di na marhata sinamot i, boi ma hira-hira 15 tu 20 ripe songon i nang torop ni parboru. Denggan do parsidohot 2-3 ripe dongan sahuta sian nadua bola pihak.\nPartording ni Namarhata Sinamot\nDi ari naung binuhul, ro ma paranak mamboan indahan na las dohot na marmiakmiak (rap dohot na margoarna). Parboru pe tong paradehon sipanganon manamba i na binoan ni paranak i, ima songon indahan na las, lompan (jagal manuk / rambingan, dengke dohot sayur manambai na binoan ni paranak i). Alana molo holan sipanganon na binoan ni paranak i olo do ndang cukup i. Molo di parserahan, marhata sinamot dipatupa do i dung sidung martumpol. Nasomal (di Toba) molo di tingki na naeng marhata sinamot dung sahat rombongan ni paranak tu alaman ni parboru, laho ma sahalak boru ni paranak i paboahon naung sahat nasida, huhut manungkun manang naung rade parboru i, manjanghon haroro nasida. Dung rade parboru i masuk ma rombongan ni paranak i tu bagas ni parboru i huhut mamboan sipanganon na binoan ni nasida i jala dipeakhon ma diatas meja. Dung masijalangan jala renta parhundul ni nasida, sahalak sian natua-tua (hira songon protokol) sian paranak manghatahon taringot tu sipanganon na binoan ni nasida.\nHATA PARSINAMBUNG PARANAK :\nDi hamu hula-hula nami (didok ma marga ni hula-hula i). Dison ro do hami marnatampak na mardongan tubu dohot boru nami songoni nang hula-hula dohot Tulang nami, mandapothon hamu. Mauliate ma di Amanta Debata Pardenggan Basa i, ala hipas do hamu dapot nami suang songoni nang hami pamoruon muna ro mandapothon hamu. Siala las ni roha nami huboan hami do sipanganon na tabo. Botima. Sahalak sian natua-tua ni parboru mangalusi. Tar songonon ma didok :\nHATA PARSINAMBUNG PARBORU :\nDi hamu Pamoruon nami raja…. (didok ma marga ni paranak i) dohot disude uduran muna. Mauliate ma tutu tadok tu Amanta Debata ala hipas do hamu ro mandapothon hami tu bagas nami on, suang songoni nang hami hipas dapot muna. Songon nanidok muna i, di boan hamu sipanganon na tabo si palas roha nami, mauliate ma di hamu” Dungi, disuru parboru i ma boruna laho paturehon huhut paradehon sipanganon. Laos dohot ma boru ni paranak i paradehon sipanganon i. Dung singkop diparadehon sipanganon i, dipasahat ma tudu-tudu sipanganon tu jolo ni suhut parboru. Tar songon on ma partonding na.\nMamboan Tudu-Tudu Sipanganon\nDi hamu hula-hula nami (didok ma marga ni hula-hula i). Dison ro do hami mamboan tudu-tudu sipanganon na tabo asa anggiat dibagasan las ni roha muna hula-hula nami dibagas na marampang marjual on , songon hatani natua-tua na mandok :\nSititi ma sigompa, golang-golang pangarahutna\nOtik sosadia tudu-tudu sipanganon na tupa,\nSai Tuhanta na mangalehon pasu-pasuna. Botima Rajanami.\nDung sidung dipasahat tudu-tudu sipanganon tu suhut parboru, ro ma muse suhut parboru mamboan dengke tu jolo ni suhut paranak.\nDi hamu pamoruon nami, nunga dipasahat hamu tudu-tudu sipanganon tu hami. Hami pe sian hula-hula muna pasahaton dengke sahat, dengke simudur-mudur, pangidoan nami tu Amanta Debata asa tongtong ma hamu sahat tu pangidoan muna. Songon hata ni natuatua mandok :\nTung songon i dengke sahat na tupa,\nSai Tuhanta na mangalehon pasu-pasuna. Botima\nAla paranak do na ro mamboan sipanganon laos nasida ma na mamboan tangiang mangan. Dung sidung marsipanganon di uduti ma muse tu na marbagi jambar. Tar songon on ma parbagian ni parjambaran (songon usul dope on)\nSambola na marngingi hambirang.\nSatonga osang Dua soit\nSatonga rusuk (Panamboli)\nSambola na marngingi siamun\nSatonga Rusuk (Somba-somba)\nIhur - ihur tu suhut parboru.\nAlai na somal di pangarantoan on, osang ndang dibola, jambar tu parboru do i sude, ala marningot hita tu adat sian luat na asing, ia osang dipasahat nasida do i tu hula-hulana, jadi alani do umbahen ni usulhon asa dibagi dua ma osang i, parsiamun ma tu par boru, parhambirang tu paranak.\nAnggo na jolo somal do masisisean na mardongan tubu (pihak paranak songon i nang pihak parboru) masirenggetan didok goarna, dung i pe asa parboru manise / manungkun paranak tarsingot tu sintuhu ni indahan masak dohot di haroro ni paranak i. Alai ala manghabit tingki, langsung nama pihak parboru manungkun pihak paranak. Tar songon on ma partording ni na masisisean, molo di parserahan on.\nManghatai ma hita amang boru. Parjolo ma tapasahat mandok mauliate tu Amanta Debata, ala asi dohot holong ni rohaNa, na mangiring-iring hita saluhutna sian ingananta be, ro tu bagas na marampang na marjual on, sigomgom pangisina dibagasan hahipason dohot las ni roha do hita nuaeng. Ia nunga hundul hita di atas ni amak tiar, sai tiar ma tutu panggabean, tiar parhorasan di hita on saluhut na. (molo di gedung jala pake kursi, didokma; ia nunga hundul hita di kursi na hot, sai hot ma panggabean songoni nang parhorason di hita on saluhutna) Nunga tutu bosur hita mangan, sagat marlompan juhut, dohot minum aek sitio-tio, sai pamurnas ma i tu daging, saudara tu bohi, sipaneang holi-holi ma i jala sipasindak panaili. Didok hata ni natuatua Raja ni boru :\nSai jolo ni nangnang do asa ni nungnung,\nSai jolo pinangan do asa sinungkun.\nAntong dia ma langkatna, dia ma unokna, dia ma hatana, dia ma nidokna di sipanganon na pinasahatmuna, na bo i begeon ni sipareon jala na bo i peopon ni roha, songon hatani natua-tua na mandok :\nSandema ninna sige di bungkulan ni sopo,\nBangko ni hata do manise,\nMolo so apala tangkas dope binoto.\nAntong alusi hamu Raja ni pamoruon nami.\nDihamu raja ni hula-hula nami, andorang so hu alusi hami sungkun-sungkun ni Raja i, parjolo ma tutu ta pasahat hamauliateon ni rohanta tu Amanta Debata Pardenggan basa i, ala asi dohot holong ni rohaNa, na mangiring-iring hita saluhutna ro tu bagas na marsangap na martua on, di bagasan hahipason jala di bagasan las ni roha do hita sude. Nuaeng alusan nami ma tutu sungkun-sungkun ni Raja i. Ima tutu Raja nami, gabe ma hita angkup ni na horas, pasu-pasu on ni Amanta Debata. Ia nunga hundul hita tutu di atas ni amak tiar, sai tiar ma panggabean tiar ma nang parhorasan di hita on saluhutna, songoni nang tu joloan ni ari on. Di huhuasi ni si panganon na hupatupa hami, gabe ma Raja nami na taula i, asa adong habosurhononta, jala sinur ma pinahan na tapahan i asa adong hasagathononta. Ia nunga dipaboa hamu naung bosur mangan indahan las, jala sagat marlompan juhut, sai pamurnas ma i tutu tu daging saudara tu bohi, sipasindak panaili ma i sipaneang holi-holi di hita on saluhut na. Asa songon hata ni natua-tua ma dohonon :\nOtik so sadia pe na tupa, sai godang ma pinasuna\nRaja nami, ia sintuhu ni sipanganon na hupatupa hami , panggabean parhorasan do raja nami.\nIma tutu Raja ni pamoruon nami, nunga manise hami, mangalusi hamu, panggabean parhorasan do hape hata ni sipanganon na pinasahat hamu pamoruon nami.\nAsa bagot na marhalto ma na niagatan di robean.\nHoras ma amanta Raja dohot Inanta Soripada na manganhon,\nSai tamba ma hamoraon di hamu pamoruon nami na mangalean.\nHauma ni parsambilan ninna jonok tu pargadongan,\nSai martamba-tamba ma dihamu angka parsaulian\nMardapot-dapot nang angka pansamotan.\nAlai raja ni boru, adong do hata ni natua-tua na mandok:\nAsa hundul songon anian, jongjong songon pangurgasan,\nAsa tangkas hita dapot parsaulian songoni nang di parhorasan,\nMarangkup do ninna na uli, mardongan do na denggan,\nSiangkupna songon na hundul, siudurna songon na mardalan,\nAsa tangkas ma tutu uju ni purba tumangkasan dompak angkola,\nAsa tangkas ma hita maduma jala tumangkasan ma nang hita mamora.\nAntong di hamu pamoruon nami, angkup ni hata nauli dohot na denggan, sitangkas ni panggabean dohot parhorasan, tung denggan ma di paboa Raja ni pamoruon nami.\nIma tutu Raja ni hula-hula nami, ia marpanungkun ma Raja i di siangkupna songon na hundul, siudurna songon na mardalan, sitangkas ni panggabean dohot parhorason, paboaon ma tutu Raja nami, ia di bulan na salpu i laho do anak nami mardalani tu huta muna on. Pajumpang bohi ma ibana dohot boru ni Raja i, manghata i jala martarombo, gabe masibotoan ma nasida, na marboru ni tulang do hape anak nami tu boru ni Raja i. Dung piga-piga hali pajumpang jala manghata i Raja nami, tubu ma holong di nasida jala masiunduhan hata laho mamungka pardongan saripeon na imbaru. Tudos tu tona ni natua-tua namandok :\nDenggan ma bulu godang, denggan bahen hite-hite\nMolo adong anak manang boru magodang, denggan ma asa hot ripe\nAlai raja nami, di haroro nami ditingkion tong do parjolo hami marsamtabi raja nami, alana molo mangasahon sibahenon do Raja nami, tung so bolas dope hami nian mandapothon hamu. Alai, ala tangkas do diboto hami, na burju marianakhon do hamu Raja nami, i do umbahen na hubaranihon hami ro mandapothon hamu, molo tung siat pangidoan nami, laos ditingkion ma nian hami laho pasahathon somba ni uhum, somba ni adat tu hamu Raja nami. Songon hatani natua-tua na mandok uli otik godang so sadia. Jadi olat ni na tarpatupa jala tarbahen hami, raja nami, ditingkion ma nian sombahonon nami somba nia adat dohot uhum tu hamu Raja nami. Jadi ima songon angkup ni panggabean dohot parhorasan, na bo i pasahaton nami tu hamu Raja nami. Botima.\nIma tutu di hamu pamoruon nami. Nunga tangkas di paboa hamu, disiangkupna songon na hundul, sidongan songon na mardalan, angkup ni panggabean dohot parhorasan di ulaonta sadarion. Jala toho do songon na nidok mu na i, adong do tona ni natua-tua na mandok,\nBalga ninna anak pangolihononhon,\nBalga ninna boru pahutaon. Nunga masiunduhan hata tutu boru nami didok hamu dohot anak muna, ima nanaeng mamungka pardongan saripeon na imbaru. Nang hami pe, dohonon nami do, sai rongkap na gabe, rongkap na sarimatua ma boru nami dohot anak muna tu joloan ni ari on. Asa anggiat ma nasida masibar songon ambalang, marrongkap songon tuak, jala tong-tong sada nasida songon daion mual. Asa nuaeng pe songon ni dok ni natua-tua ma dohonon nami :\nNunga pitu lili nami Paualu jugian nami,\nNunga uli nipinami ala nunga ro hamu manggohi hajut nami.\nJadi nuaeng pe raja ni pamoruon nami, songon dia ma sinamot na naeng pasahaton muna tu hami hula-hula muna, asa botoon nami mangarade puro nami laho inganan na. Ai tangkas do huboto hami,\nAnak ni raja do hamu,\nPahompu ni namora\nAi tung na malo do hamu, jala sigodang boto-botoan. Jadi on pe Raja ni pamoruon nami, angka dia ma sipasahaton muna sian na hugoari hami nangkin, na gabe sinamot ni boru nami. Hatahon hamu sian i.\nDi hamu Raja hula-hula nami. Ia taringot tu somba ni uhum, somba ni adat songon sinamot ni boru ni Raja i, ima godang na Rp. _______ Juta.\nJadi pangidoan dohot elek-elek nami tu hamu Raja i tung ringgit sitio soara i ma sipasahaton nami tu hamu. Jala molo tung bo i nang pangidoan nami Rambu pinudun ma Raja nami Sinamot na naeng sipasahaton nami. Alai andorang so huhatahon hami, mangido ditingki ma hami asa jolo masisungkunan hami dohot dongan tubu nami, dongan sahuta, boru, songoni nang di namangido paniroion sian hula-hula nami.\nDi hita na mardongan tubu dohot di hamu boru, bere, ibebere, songoni nang tu hamu dongan sahuta, tarlumobi di hamu hula-hula nami. Pinangido do tingki tu raja i, asa jolo masialapan hata hita, masiajar-ajaran, jala asa jolo sada hata ma hita nian, di na laho pasahat somba ni uhum, somba ni adat tu raja i, jadi songonon ma na boi pasahaton nami tu hita saluhutna :\nParjolo, ia ulaon na naeng ro on ba taruhon jual ma, di hita ma bolahan amak, na paduahon: ia sinamot na naeng sipasahaton tu raja i, ringgit sitio soarai ma, rambu pinudun, jala molo bo i pangidoan asa sisahali mangelekkon ma hita tu raja i di hata ni sinamot na naeng sipasahatonta, jadi songoni ma konsep na hupasahat hami asa jolo tangkas ma ajari jala tambor-tambori hamu hami. Mauliate. Hata on parjolo ma hupasahat hami tu hita na mardongan tubu. Dongan tubu (ni paranak) Di hamu parsinabung nami. Tangkas do hupaihut-ihut hami aha na pinasahat muna tu hami. Na manggogohon na ma hami nuaeng di pangidoanta tu hula-hula i Raja i….. (dipaboa marga di hula-hulai) asa rade roha ni ra ja i, sisahali manombahon, sisahali mangelekhon ma hita di sinamot ni boru ni Raja i. Botima.\nNuaeng hupasahat ma tu hamu, boru, bere dohot ibebere\nBoru / Bere/ibebere ( ni paranak) :\nMauliate ma di hula-hula nami na mangalehon tingki di hami di ulaonta sadarion. Ia sian hami boru songoni nang bere muna na dohot do hami mangelek-elek hula-hula ni hula-hula nami naung di tariashon hamu nangkin. Sipanolopi ma hami di angka sangkap nauli dohot na denggan sian hula-hula nami. Botima.\nHupasahat ma muse tu hamu dongan sahuta\nDongan sahuta :\nMauliate ma, nang hami pe sian dongan sahuta, sipanolopi ma hami, asa si sahali mangelekhon ma hita tutu di sinamot ni boru ni Raja i, Botima.\nNuaeng hupasahat ma muse tu hamu hula-hula nami, ajari jala tambor-tambori hamu hami\nHula-hula ( ni paranak) :\nMauliate ma tadok tu Amanta Pardenggan Basa i, ala na dohot do Ibana paniroi di ulaonta sadarion. Jala tu hamu marga . . . . (laos di jouhon ma marga ni suhut paranak) dohonon nami ma, songon dia ma na denggan na boi tarbahen hamu tu hula-hula muna, ima ulahon hamu, alana adong do hatani natua-tua namandok:\nMauliatema di hamu raja ni dongan tubu, boru, bere, ibebere, songoni nang dihamu raja ni dongan sahuta, lumobi ma tu hamu raja ni hula-hula nami, nungga tutu satolop hita di napasahat sinamot ni boru ni Raja i, asa si sahali mangelekkon hita, jala ringgit sitio soara i ma ta pasahat tu Raja i. Jadi nuaeng pe di hamu Raja ni Hula-hula nami, nunga dibege hamu ia hami na mardongan tubu, boru, bere, ibebere, nang hami na mardongan sahuta, suang songoni di na hujalo hami panuturion sian hula-hula nami, naung sada hata hami, ima : Parjolo ma dohonon nami ia ulaon na naeng ro on taruhon jual ma, di hami ma bolahan amak. Jala somba ni uhum, somba ni adat na naeng si pasahaton nami tu hamu songon sinamot ni boru ni Raja i, ringgit sitio soara ima, rambu pinudun, jala sisahali mangelekkon ma hami Raja nami, laho pasahathon sinamot ni boru ni raja i tu hamu, songon hata ni tangiang, songoni ma jolo hata nami tu hamu Raja nami. Botima.\nJadi di hamu Raja ni pamoruon nami, nunga tutu dipasahat hamu pangidoan muna tu hami, antong nang hami pe, lehon hamu ma jolo tingki di hami, asa masisungkunan nang hami na mardongan tubu, boru, bere dohot dongan sahuta nami, tarlumobi di paniroion ni hula-hula nami. Jadi on pe di hita na mardongan tubu, boru, bere/ibebere songon i nang hamu dongan sahuta, lumobi di hamu horong ni hula-hula nami. Nunga rap marbinege hita di pangidoan ni Raja ni pamoruonta apala di tingki on. Didok nasida ia taringot tu sinamot sipasahaton nasida, ringgit sitio soara ma jala sisahali mangelekhon / sisahali manombahon. Jala ulaon i taruhon jual. Songon dia ma alusta tu pamoruonta. Parjolo hupasahat hami tu dongan tubu. Dongan tubu (ni parboru) Di hamu parsinabung nami. Nunga tangkas hupaihut-ihut hami panghataion muna dohot Rajani pamoruonta. Songon dia naung di hatahon hamu. Laos songoni ma nang hata nami sian dongan tubu. Sisada hata ma hita. Botima.\nHupasahat hami ma muse tu boru, bere, ibebere Boru (ni parboru) : Parjolo ma hupasahat hami hamuliateon ni roha nami di hamu Raja ni hula-hula nami naung pasahathon panghataion on tu hami pamoruon muna dohot horong bere muna. Ia taringot tu elek-elek ni pariban nami di sinamot na naeng sipasahaton nasida tu hamu Raja ni hula-hula nami, ba songon dia ma naung dihatai hamu, ianggo hami sian pamoruon muna, dohot bere muna, satolop ma hami di sude angka nauli dohot na denggan. Botima.\nHupasahat hami ma muse tu hamu raja ni dongan sahuta\nDongan Sahuta (ni parboru) :\nHoras jala gabe ma di hita sasudena, lumobi di hamu suhut nami. Mauliate ma pinasahat tu hamu suhut nami ala di pajagar hamu panghataion on tu hami dongan sahuta muna. Nunga hubege hami panghataion muna na masipaolo-oloan jala masipaune-unean taringot tu sinamot ni borunta. Ianggo hami dongan sahuta, sipanolopi na uli na denggan ma. Songon hata ni natuatua, dohonon nami :\nAek godang, tu aek laut Dos ni roha, sibaen na saut. Botima.\nNuaeng hupasahat hami ma muse tu hamu raja ni hula-hula nami\nHula - hula ( ni parboru) :\nParjolo mauliate godang hupasahat hami tu hamu pamoruon nami ala di pasahat hamu panghataion tu hami laho maniroi hamu. Taringot tu pangidoan ni Raja ni pamoruan muna, nunga masialusan hamu songon ogung na uli jala tangkas do i hupaihut-ihut hami di ulaonta sadarion. Jadi songon dia ma naung ni tolopan muna anggo sian hami horong ni hulahula muna manolopi ma hami, asa dapot hamu ma songon nidok ni natua-tua na mandok :\nBalintang ma pagabe, Tumundalhon sitadoan Ari muna ma gabe,\nAi nunga denggan hamu hubege hami masipaolo-oloan.\nOn pe di hamu Raja ni pamoruon nami. Nunga satolop hami na mardongan tubu, boru/bere dohot dongan sahuta nami tarlumobi hula-hula nami taringot tu pangidoan muna na sahali mangelekhon hamu di sinamot ni boru nami. Alai porlu do hatahonon nami na dibagasan roha nami tu hamu, songon hata ni natua-tua namandok :\nNdang pola be ra dohonongku, angka aha na solot di ate-ate, dohot na gompang di pusu-pusu, asa mangkilala ma hamu, songon dia nuaeng na dibagasan roha nami. Antong hatahon hamu ma manang na sadia pasahatonmuna sinamot ni boru nami.\nMauliate ma Raja nami. Tung tangkas do huantusi hami na dibagasan rohamu na i, alai Raja nami songon hata ni natua-tua nang dohonon nami: Sai tuginjang ninna porda, sai tu toru parbar-baran Sai naeng do nian di didok roha hatop mamora, Alai hapogoson dope didok sibaran. Dipangidoan muna i, tangkas do huantusi hami, songon hata ni natua-tua na mandok :\nAlai Raja nami, songon hata ni natua-tua na mandok :\nMolo tung songon dia pe Raja nami na tolap hami godang ni sinamot sipasahaton nami, uli ma roha ni hamu raja ni hula-hula nami. Jadi pasahaton nami ma sinamot ni boru ni Raja i Rp …………. , rambu pinudun Raja nami, jala si rambe manis. Naung disima talina, jala disi dohot rompuna naung disima daina, disi dohot holpuna. Botima Raja nami.\nHamu Raja ni pamoruon nami, didok hamu sinamot Rp, …………. rambu pinudun, sirambe manis. Adong do hata ni natua-tua namandok :\nMarmutik ma simarlasuma mardompakkon mata ni ari\nRaja nami, hata ni natua-tua do mandok :\nNi dapot ma assosoit, tongon di tombara\nSotung ma didok hamu hami na mangkolit Raja nami, Da silehonon do na soada.\nUli ma rohamu manjalo sinamot ni boru ni raja i.\nRaja ni boru, alai asing ni i, taringot todoan tu suhi ni ampang na opat ingkon tangkas do i alusan muna. ate Raja ni pamoruon nami.\nDi hamu Raja ni pamoruon nami. Andorang so hugabehon hami jumolo ma husungkun hami hasuhuton nami. Ai adong do hata ni natuatua na mandok Lata pe na lata, duhut-duhut do si but-but on Hata ni Raja pinaraja, Raja ni hasuhuton do si sungkunon Jadi on pe nuaeng di hamu bona ni hasuhuton nami: Nunga tangkas di bege hamu panghataion nami dohot pamoruonta taringot tu sinamot ni borunta i. Nian tung godang do hupangido hami, alai tung songon i dope huroha na tarpatupa ni pamoruonta. Ia sinamot ni borunta na naeng sipasahaton nasida tu hita godang na Rp… rambu pinudun, sirambe manis. On pe panghataion on hupasahat hami ma tu hamu suhut nami. Hasuhuton ( ni parboru ) Di hamu Raja parsinabung nami. Nunga tung loja hamu tutu mangelek-elek Raja ni pamoruonta, didok nasida holan i nama natarpatupa nasida. On pe di hamu parsinabung nami gabehon hamu ma i.\nHamu Raja ni pamoruon nami. Ba nunga uli roha nami manjalo na nidok muna i. Sai gabe ma hita jala horas. On pe Raja ni pamoruon nami, pasahat hamu ma si namot ni boru nami, nunga rade hami manjalo.\nOn pe di hamu hasuhuton nami (suhut paranak), pasahat hamu ma patujolo (bohi) ni sinamot tu Raja ni hula-hulanta. Borhat ma hasuhuton paranak i pasahathon patujolo ni sinamot i tu raja parhata/parsinabung.\n(Dung sae di etong laos di dok ma hata na, godang ni patujolo ni sinamot, jala sisana (nahurang) sipasahaton mai di mata ni ulaon nanaeng ro).\nNunga di Pasahat hamu patujolo ni sinamot ni boru nami, godangna Rp……., jala panggohi ni sinamot Rp….. pasahoton muna ma i di mata ni ulaon on.\n(Dipasahat raja parhata ma bohi ni sinamot i tu suhut parboru). Di hamu suhut nami, nunga di pasahat pamoruonta bohi ni sinamot ni borunta Rp….., antong las roha mu manjalosa, sai anggiatma didongani Tuhan hamu laho manggunahon sinamot on hombar tu ringkotna, songon hata ni natuatua namandok:\nJadi di hamu pamoruon nami, ia tarsingot tu todoan / panandaion tu suhi ni ampang na opat dohot tintin marangkup, di hilala roha nami pasahat hamu ma i annon di mata ni ulaon on.\nMauliate ma di hamu raja ni hula-hula nami. Taringot tu napasahathon todoan / panandaion tu suhi ni ampang na opat dohot tintin marangkup, ima di pesta unjuk na naeng ro, songon na nidok muna i, ba satolop ma hami disi.\nDi hamu raja ni pamoruon nami. Nunga dipasahat hamu patujolo (bohi ) ni sinamot. Nuaeng pe atik adong na naeng sipangidoon muna.\nMauliate ma di hamu raja ni hula-hula nami. Ido tutu tohona. Dos do tuatna dohot nangkokna. Nangkin Raja nami nunga tahatai godang ni sinamot sipasahaton nami tu hamu, jala nunga hupasahat hami tu hamu patujolo ni sinamot. Asa on pe Raja nami pangidoan nami tung sude do hami ulosan muna. Ai huboto hami do angka nantulang i, na malo do martonun.\nToho do i pangidoan muna i, Raja ni boru. Alai molo tung so sude pe hamu ulosan nami dohot ulos herbang ianggo ulos natinonun sadari pasahaton nami do i tu hamu sude. Ianggo di tingki on ulos herbang na naeng sipasahaton nami tu hamu ba …… lembar ma. (Didok ma godang ni ulos i). Uli ma roha muna manjalosa.\nCatatan : Dung sidung masisisean, jala nunga tangkas di hata i sadia godang ni sinamot dohot todoan / panandaion, tu suhi ni ampang na opat, jala nunga dipasahat patujolo ni sinamot. Somalna do i ndang pola dipasahat sude sinamot i asa adong pasahaton ni paranak tu parboru i di ulaon unjuk jala digoarimai panggohi ni sinamot.\nDung sidung i dipahantus ma muse panghataion songon naung di taringoti di na patua hata / marhori-hori dingding, manang di tingki namarhusip ima taringot tu :\nPinggan panganan tu parboru dohot ulos-ulos tu paranak.\nMambuhul ari (tingki) dohot manontuhon inganan (Gareja) manjalo pasu-pasu dohot (Gedung) tu pesta unjukna.\nParbagian ni parjambaron di ulaon unjuk. Laho manghabit/mempersingkat waktu di ulaon unjuk unang pola be dihata i taringot tu parbagian ni jambar disi, alai di tingki na marhata sinamot i ma i dipahantus ( hira songon jambar mangihut ma di ulahon )\nCatatan : Molo jambar mangihut di Laguboti (Toba) ndang adong be di pasahat tudu-tudu ni sipanganon tu parboru di acara andorang so mangan, songon i nang parboru, ndang dipasahat nasida be dengke tu paranak, jadi langsung nama angka parhobas manang naung dipatudu hian pasahat jambar tu parboru dohot dengke tu paranak, lapatanna ndang adong be acara laho pasahat tudu-tudu ni sipanganon dohot pasahat dengke.\nMolo tung bo i disepakati ma di na marhata sinamot i angka panandaion namargollit, songon i nang godang ni panandaion tu parboru misalna disepakati ma150 amplop, asing ni horong ni hula-hula nasida. Songon i nang ulos-ulos tu paranak ditetaphon ma jumlahna misalna 100 Amplop, di ruar ni ragi-ragi tu horong ni hula-hula. Tujuanna laho manghabit tingki.\nDohot angka na asing na mardomu tu ulaon unjuk\nDung sidung panghation, di pasahat Raja parhata ni paranak ma muse tu pihak parboru laho mangunjungi ulaon. Andorang so ditutup hula-hula ulaon i, digorahon Raja parhata ni parboru ma tu suhut paranak dohot tu suhut bolon parboru, asa di lehon nasida olop-olop. Dung dipadomu (dipasada) raja parhata ni parboru olopolop na sian paranak dohot parboru i, dilehon ma tu Raja Huta (Dongan sahuta ni suhut sesuai di alaman ni ise ulaon i). Di dok raja huta ma hatana andorang so dibagi olop-olopi.\nHATA SIAN RAJA NI HUTA\nDihamu suhut nami, nunga tung tangkas pinaihut-ihut ulaonta on, tama do hita mandok mauliate tu Debata Pardenggan basa I, ala asi dohot holong ni rohaNa do, dibahen na bo i ture jala denggan mardalan ulaonta on. Saut ma tutu songon hata ni natua-tua :\nBalintang ma pagabe tumundalhon sitadoan,\nSaut ma hita horas jala gabe ala nunga denggan hita masipaolo-oloan.\nSai tong-tong ma hita dapotan uli dohot las ni roha\nLaos mangihut ma dohot sinamot\nSimbora ma guk-guk, peak di lage-lage,\nMamora ma hita on luhut, Horas jala gabe\nAsa Silallan uruk uruk tu silallan aek toba,\nNametmet ndang marungut-ungut\nNa magodang sude marlas ni roha.\nLaos digorahon Raja huta ma muse asa sude na torop i mandok olop- olop tolu hali huhut disaburhon boras sipir ni tondi. Marlapatan asa sude na torop i mangolophon nauli dohot na denggan, disude angka pasu-pasu na pinasahat ni angka Raja.\nDung sidung ulaon martumpol / marpudun saut, diuduti ma songon ari naung ditontuhon di pesta unjuk.dung Di Uduti Ma Muse Tu Marsibuha-Buhai.\n0 Response to "Acara Martumpol Pada Prosesi Pernikahan Adat Batak"


Lirik Lagu Batak Selamat Ulang Tahun - Putri Silitonga\nHome > Lirik Lagu Batak > Lirik Lagu Batak Selamat Ulang Tahun - Putri Silitonga\nLirik Lagu Batak Selamat Ulang Tahun - Putri Silitonga - Rajagukguk Blog, kali ini kami akan memberikan sebuah lirik lagu batak dari seorang penyanyi batak terkenal yakni Putri Silitonga dengan judul lagu Selamat Ulang Tahun.\nJudul Lagu : Selamat Ulang Tahun\nPenyanyi : Putri Silitonga\nDi ari nauli on diulang tahun mon.\nRo do hami inang mandulo ho.\nPatupahon na hombar tu lomo ni roham.\nNa pasangaphon ho tingki dingolu mon.\nMolo tung saotik pe inang na boi tarbahen.\nLas ma roha mi inang manjalo i.\nBereng hasadaon ni sude pomparan mon.\nRimpa do manangiangkon ho.\nSelamat ulang tahun ma di ho inang.\nLam matua ma ho dingolumon.\nSai anggiat ma dilehon Tuhan i.\nPangidoan dohot tangiang mi.\nPasu pasu ma sude hami pomparanmon.\nAsa songon ganjang ni umur mi.\nDapot hagabeon i nang hasangapon i.\nTaruli dituppak Tuhan i.\nLirik Lagu Batak Selamat Ulang Tahun - Putri Silitonga 4.5 5 Adie Konoe Poetra Dyanaz Selasa, 29 Oktober 2013 Lirik Lagu Batak Selamat Ulang Tahun - Putri Silitonga - Rajagukguk Blog , kali ini kami akan memberikan sebuah lirik lagu batak dari seoran...\nHari : Selasa, 29 Oktober 2013, Kategori : Lirik Lagu Batak


Umpama Batak | Komunitas Batak\nHome / Umpama dan Umpasa Batak / Umpama / Umpama Batak\nDitulis oleh:admin 25 April 2014 Umpama, Umpama dan Umpasa Batak Komentar Dinonaktifkan pada Umpama Batak\nUmpama adalah seni berkomunikasi Suku Batak. Di bawah ini ada beberapa umpama yang dapat digunakan untuk memberi semangat dan nasihat.\nSapala na mardalani, unang olat ni sigalangan. Sapala naung ditobus Debata, bah… unang ma diparalangalangan. Alai gabe siulahon hata i ma hamu unang holan panaginangi asa tutu hamu siihutton Kristus i.\nTubu simarlasuna, di dolok ni sibuluon. Sude antong na ni ulamuna tung dipasupasu Tuhan. Unang ma mabiar hamu molo tapangido manang aha marguru tu lomo ni rohana, tangihononna do hita jala dilehon tu hita angka na tapangido i saluhutna jala tongtong do hita dipasupasu Tuhan.\nLubuk ni lobutua, di bahen halak panjalaan. Sahat mahita saurmatua ai nungga malua hita sian angka parmaraan. Ai naung holom hian do hita alai tiur do anggo nuaeng dibagasan Tuhan i, marparange ma hita songon anak hatiuron.\nBagot na mandungdung ma tu pilopilo na marajar, sai salpu ma angka lungun, sai roma angka najagar. Alai lumobi sian i dope, ai itahalshon do nang angka haporsuhon, ala taboto, dihorhon haporsuhon i do habengeton ni roha, jala dihorhon habengeton ni roha i do hatauon, jala hatauon i do mangkorhon pangkirimon.\nBalintang ma pagabe, tumundalhonon si tadaon. Arinta ma gebe, molo masipaoloan. Mangasahon Goar ni Tuhanta Jesus Kristus, asa sahata hamu saluhutna, unang ma adong parbolatan di hamu. Hot ma hamu binahen ni sada ni roha dohot sada ni pingkiran.\nAmpapaga dolok, tu ampapaga ni Humbang. Bah… hita do marsogot, laos hita do nang haduan. Alai patut do hita na margogo i manganju hagaleon ni angka na hurang gogo, jala unang ma tahasiani dirinta. Ganup ma hita mambahen halomoan ni dongan, laho padengganhon jala pauliulihhon.\nSambil na tartondong, dapotsa papaluan. Asa denggan mardongan, unang masipamaluan. Ale angka dongan, molo tung tarsomong jolma mardosa, hamu angka naung taruli di tondi ma patureturehon ibana marhitehite tondi na lambok; alai matahon dirim, sotung dohot ho tarajumi. Marsiurupan ma hamu mamarsan angka na dokdok i, ima dalan mangaradoti patik ni Kristus.\nTombak sulusulu parasaran ni haluang, jolma naporsea do hita so mohop mida uang. Ai tarsurat do: urat ni nasa hajahaton do roha na holongan di hepeng, i do disangkapi na deba umbahen na lilu sian haporseaon i, gabe di aithon do godang na bernit tu dirina.\nSibigo ambaroba rara hulinghuling na, gabe uli do parrupa na roa, asal ma sai lambok pangkulingna. Angkup ni i, ale angka dongan, pingkiri hamu ma nasa parange na sintong, na daulat, na tigor, na bontor, na uli, nadenggan begeon ro di sude na targoar haburjuon na tau pujipujian.\nBona ni aek puli di dolok ni sitopongan, sai tubu ma di hamu angka na uli, lam martamba nang sinadongan. On do dipangido Debata, naeng ma lam sumurung holong ni rohamuna, marurat di parbinotoan dohot di nasa panimbangon partondion, laho manangkasi na rumingkoti i, asa polin hamu, so partuktuhan, sahat ro di ari ni Kristus.\nBaca juga: UMPASA MANGAMPU\nbatak umpama Umpama Batak\t2014-04-25\nTag: batak umpama Umpama Batak\nSebelumnya: Umpasa Ni Halak Batak Bagian 2\nSelanjutnya: Suku Batak


Aplikasi JW Library: Mangalului Hata di Alkitab manang di Publikasi, marhite Topik (Windows) | Pangurupion JW.ORG\nDi JW Library adong fitur pencarian laho mangalului hata manang frasa na adong di Alkitab manang di publikasi.\nIhuthon ma tudutudu on laho mangalului:\nMangalului di Alkitab\nMangalului di Publikasi\nBoi do talului hata manang frasa di Alkitab na tajaha.\nDung tarbungka Alkitab, klik ma tanda Cari, dung i ketik ma hata na laho talului. Huhut mengetik, tarida do pigapiga hata sipilliton. Laho mangida hasil pencarian i, pillit ma sipilliton na adong manang tekan ma Enter di keyboard.\nMolo taklik Ayat Terkenal, tarida ma ayat na jotjot dipangke tu hata na talului. Molo taklik Semua Ayat, tarida ma sude ayat na marisi hata na talului. Molo taklik Artikel, tarida ma artikel na adong di indeks dohot apendiks.\nMolo taketik lobi sian sada hata, klik ma kotak Cari yang Sama Persis laho mangida hasil na sarupa tu frasa na taketik.\nBoi do talului hata manang frasa di publikasi na tajaha.\nDung tabungka publikasi, klik ma tanda Cari, dung i ketik ma hata na laho talului. Huhut mengetik, tarida do pigapiga hata sipilliton. Laho mangida hasil pencarian i, pillit ma sipilliton na adong manang tekan ma Enter di keyboard.\nMolo nunga tadownload buku Pemahaman Alkitab, boi ma tadapot hasil pencarian na talului sian i. Boi do tapangke fitur on tingki manjaha Alkitab manang publikasi.\nKlik ma tanda Cari, dung i ketik ma hata na laho talului. Huhut mengetik, tarida ma pigapiga hata sipilliton sian buku Pemahaman Alkitab. Klik ma hata i laho mangida isina.\nFitur on dirilis di bulan Oktober 2014 di JW Library 1.3.4, na pas tu Windows 8.0 manang na baru. Molo ndang adong diida hamu fitur on, ihuthon ma tudutudu di artikel ”Cara Mamangke JW Library—Windows”, di judul Ida ma Angka Fitur na Imbaru.


Salapsap Tuak – Amani Partogi\n← Maria ( bagian 4 )\nBoasa Pola Marsak Ho Tondingku →\nPosted on 21 Oktober, 2011 by Hendry Lumban Gaol\nRa, dang sala iba mandok molo di ganup ulaon, nabalga, nametmet, ulaon dialaman, di jabu, di arisan, sai tor minginsurut do tu pudi angka dongan sundut naumposo dung dapot tingkina manghatai. Sai tor holsoan do, atik boha tugan mandok hata, mambaen tangiang nang na asing.\nSongon iba rupani, sai pinajuguk do parhundulon molo masa marulaon, manangi-nangi angka hata ni natumua, dang ro tu rohaniba, olo gabe suruon manghatai. Ra, angka natumua na hundul dijolo pe diboto doi sian pamatang niba na poso dope. Ai na pasomal-somalhon manangi-nangi do dalan marsijar.\nNinna dongan, hata do sitiopon sian sasahalak, jala ido na gumomos sian saluhut na boi mangihoti, isara andor, hotang, nang na asing. Tutu ma nian, molo masa sada ulaon, sai ingkon ris do jambar nasadaon,–jambar manghatai– tu gannup na ro tusi. Ai hurang do tamana molo dang pinangido hata sian dongan na sahundulan i, lumobi ma molo namardongan tubu.\nNang pe rupani sai tor hata na somal do dipandok be “Mauliate ma amang, ninna roha sahata ma hita”. Adong muse mandok “Sada silompa gadong ma…” ninna. Sian pandohan na jotjot binege saonari do i “sada silompa gadong, sada silompa ubi, sada ma namanghatahon, sude mandok nauli” Ai dang haru binoto umpama sian dia on, ai so ditanda halak batak UBI, gadong do saluhut ditanda.\nSai tor amanJatikkos do ditudu nasahuta molo apa didok mandok hata, pasahathon hata mauliate tu namanjabui, dimasa ni parpunguan parsahutaon. “Sitombol ma”, ninna na deba. On pe sobinoto manang nandigan masa hata sitombol on dipanghataion, nabinoto tu hepeng, sihumisik do didok sitombol, parjambaran nang na asing. Anggo dihata, datung masa hata sitombol.\nRo muse amaniPartogi didok “sada silompa ubi ma amanguda, baen ma sian hita…” ninna i. Tong do asa unang dibaen ibana nanggo sakkababa, sidalian.\nSai amanJatikkos do ditugan mandok hata, ai arop do roha ni na sapunguan alai imana natumua. Naung martarup seng simanjujung,–ubanon– jala bolak pardompahanna, manang salapsapon. Alai ala sai holan ibana mandok hata, ujungna muruhan ma ibana, dok ma “Sumalim do hamu huida, sai holan au, sai holan au, dang hea iba. Dirippu hamu do salapsap nang uban on patudu hatuaon?, asa diboto hamu dah, salapsap tuak do on, nang uban ni parmitu” ninna ibana.\n“Manang unang pe taho, masihohom hita saborngin on” ninna, huroa na mulak sian lapo di ibana ro tu punguan i, jala ido alana gogo soarana mandok.\nSianima gabe digoari ma amanJatikkos, si SalapsapTuak.!\n6 thoughts on “Salapsap Tuak”\n23 Oktober, 2011 pukul 12:37 am\t Balas\nDang sosongoni ito,ondo:ringgas manangi-nagi,bakkol manghatahon.LAPATANNA;No talk but action\n23 Oktober, 2011 pukul 12:44 am\t Balas\nsada muse ito,ndang sada siloppa gadong na hombar tusi.si rambe manis do .lapatanna simple.ALA MARDOMU TU TIKKII.lapatanna pendek hata dohonon.\n24 Oktober, 2011 pukul 10:50 am\t Balas\nmauliate di komentarna….\nipe tong do akka istila na baru muncul saonari nama i…..jei tung mansai godang do nuaeng on istilah na baru di panghataiaon di paradaton\n3 November, 2011 pukul 1:26 pm\t Balas\nDang adong hata “ubi” dihata batak. Jadi natingkos: “Sada silompa gadong, dua silompa puli” (sejenis getah) dang boi sahalak mangalompa puli alana ingkon adong do khusus namaniop pangalompaanna i ala longkot do i. horas\n4 November, 2011 pukul 9:35 am\t Balas\nbaginda: sependapat, bukankah sudah kuutarakan diatas?….horas, mauliate kometar dan kunjunganya ke rumah na metmet on….\n11 Oktober, 2012 pukul 4:43 pm\t Balas\nTaringot umpasa ‘sada silompa gadong dua silompa UBI’ .Toho do sungkun-sungkun munai ai dang adong hata batak UBI. Molo na hea hujaha, nasintong ima. ” sada silompa gadong dua silompa PULI”. Ai molo mangalompa gadong boi sahalak, alai molo mangalompa PULI somalna ingkon dua halak do, molo dang dua halak hurang sempurna mutu ni PULI i. mauliate. manihuruk


Lirik Lagu Rany Simbolon - Jamila - LirikLagu.id\nOoo, da Jamila, da Jamila da bintang film india. Boru ni Kalibat, Parumaen ni Pandita. Godang do halak sega dibahen ho da jamila. Dirimpu anak boru hape naung ina ina. Oh Jamila…\nMarsambili sambilu manang marsambola sambola. Hamu dongan na poso bege hamu angka poda. Poda poda na uli tarlumobi sian natorasma. Digogoi do mangula pasingkolahon anakhonna. Sai songon solu bolon marsiadu tu portean. Songoni ma natorasna patimbohon pangkat ni gellengna. Oh Jamila\nMinyak manumbak lobu dalan lao tu porsea. Godang do anak boru, godangan nasohasea. Margabus do di ula, maradoppon natorasna. Holan mangido hepeng, didok lao parsibukkuna. Dihallung ma bukkuna, didok ma lao tu sikkola. Didayung ma sepeda, hape mandapothon halletna. Oh Jamila..\nTaon onompuluh pitu tu taon onompuluh walu. Maju ni jaman on, tarlumobi namarbaju. Gabe ma celanana jengky rio-rio, nang baju baju. Huhut markassa reben, timbo mose dohot sipatu. Ai dang dipardulihon inanta i tinggal dijabu. Soaha be didok soadong laba mangalu alu. Oh Jamila….\nTags: #Indonesia #Rany Simbolon\nEvi Tamama Nadeak feat Rany Simbolon - Goyang Morena\nEvi Tamama Nadeak feat Rany Simbolon - Martopak Sada Tangan\nEvi Tamama Nadeak feat Rany Simbolon - Holong Na So Tarputik\nRany Simbolon - Bila Ku Lihat Bintang Gemerlapan\nRany Simbolon - Ku Berbahagia\nRany Simbolon - Tiap Langkahku\nRany Simbolon - Selamat Hari Natal\nRany Simbolon - Malam Sunyi Senyap & Pohon T'rang\nRany Simbolon - Kini Tiba Saatnya\nRany Simbolon - Hodo Sasude\nEbiet G Ade - Gadis Remang Remang\nIis Dahlia - Rembulan Pun Jadi Gerhana\nSOUL ID - Yakini\nGeorge Jones - Lonesome Life


DANIEL PANE: Bahan Jamita/ Khotbah, 27 Januari 2013\nBahan Jamita/ Khotbah, 27 Januari 2013\nEV: LUKAS 4: 14 – 21 EP: NEHEMIA 8: 1 – 10\nLAS MA ROHAM, NUNGA RO SIPALUA HO\nGanup jolma na dibagasan parungkilon atau sitaonon na dokdok, nang hona gosagosa sian na asing pasti do manghirim adong sasahalak na boi paluahon ibana sian saluhutna i. Laos domu ma songon na didok ni Aristoteles, „ganup jolma dihirim do jumpang las ni roha dohot hasonangan tu dirina“. Alani i, na dibagasan parungkilon, manang sitaonon dohot pangosagosaion manghirim do taruli las ni roha dohot hasonangan asa jumpang na dihirimna i, nang marhite haroro ni sipalua na boi paluahonna.\nSongon i jolma na di turpuk jamita on, dihasiholi nasida do haroro ni Mesias, Sipalua songon naung disuriranghon angka panurirang di padan na robi. Panghirimon ni jolma di turpuk on ima songon sahalak raja na boi mangusir angka panggosagosa nasida, jala paluahon nasida sian angka parsitaonon na mansai borat dihilala nasida, nang sian segi pajak na timbo, huaso ni malim na so patuduhon hamalimonna, dohot hagiot ni angka panggomgom na mambahen hansit angka na digomgomionna. Ise do Mesias i? Songon na dihirim nasida? Torop halak Kristen na mandok, Jesus. Alai molo halak Jahudi di tingki i manulak Jesus do Sipalua songon na dihirim nasida. Dihirim nasida do Sipalua i ima sian horong na sangap, keluarga na mamora, jala na gogo, jala sian horong ni angka Raja. Marhite turpuk jamita on tangkas do dipabotohon na jumpang do na dihirim bangso i marhite patandahon diri Jesus songon na tarsurat di padan na robi.\nII. Hatorangan Nas\nMolo manat tajaha turpuk jamita on, andorang so ayat jamita on di mula ni bindu 4 on dipabotohon na Gok Tondi do Jesus. Hagogok ni tondi i, patar ma i ditingki tardidi Jesus di batang aek Jordan, laos adong do soara na memproklamirkan Jesus gabe Anak ni Debata, jala na dihalomohon Debata do Ibana. On ma na pabotohon Jesus ma na didok songon naung disuriranghon angka panurirang ni Debata di Padan na robi, taringot haroro ni Sipalua, ima Mesias. Dibagasan Gok Tondi i Jesus, monang ma Jesus mangalo pangunjunan na pinatupa ni sibolis.\nDung monang Jesus manaluhon i, jala dipargogoi Tondi i, ro ma Jesus tu Galilea. Jala disi ma Ibana parjolo sahali mangajari taringot haluaon na naeng pinatupa Debata marhite Ibana. Mambege pengajarion i Jesus, dipujipuji jolma do Ibana na manangihon pangajarionNa (ay. 14 – 15). Dung i, ro ma ibana tu huta hatubuanNa, ima huta Nassaret. Songon hasomalan na masa di huta i, ganup ari Sabbat marpungu do angka halak Jahudi di Sinagoge, laho manangihon pangajarion na pinasahat angka pangajari marhite Patik dohot pustaha Padan na robi (ay. 16). Boasa pintor disuru Jesus pasahathon pangajarion i? Molo ahu marpandapot sian pigapiga pendapat ni angka pande bisuk huta Nassaret berkisar 23 KM sian laut Galilea. Marlapatan ma i, pangajarion ni Jesus sahat do tu huta hatubuan ni Jesus, ima Nassaret, jala kemungkinan besar nunga diboto parNassaret taringot pangajarion ni Jesus. Ido na umbahen nasida pe naeng taruli tu pangajarion ni Jesus songon na dibege nasida sian Galilea.\nDung i, disuru ma Jesus laho pasahathon pangajarion di ari i, jala dilehon ma tu Ibana pustaha ni panurirang Jesaya. Dung i dijaha Jesus ma na tarsurat di pustaha i. barita na dipasahat Jesus marhite na manjaha turpuk ni pustaha i, ima taringot Sipalua na dipaimaima halak Jahudi, ima na boi paluahon nasida sian parungkilon manang parsitaonon na mansai hansit.\nTangkas do parjolo sahali Sipalua i ima halak naung disonggopi ni Tondi ni Jahowa, jala na dimiahan na marlapatan adong pabangkiton. Ise na pabangkiton? Ima Jahowa, marlapatan Jahowa sandiri do na pabangkithon Jesus marhite na songgop Tondi na tu Ibana, laos Jesus i ma Naposo ni Jahowa (Eved YHWH) naung disuriranghon angka panurirang. Ibana ma na dipabangkit Jahowa laho:\nMamboan Barita na Uli (evangelium). Barita na Uli ima barita las ni roha, Barita na sian Jahowa sandiri. Marlapatan ma i, sian Jahowa sandiri do ro barita na uli i ima mual ni las ni roha. Evangelium on dipasahat/ didaratkan tu halak na pogos. Halak na pogos didok dison ima halak na marsitaonon, sengsara, na marungkil na dokdok, na so marpanghirimon. Jala Barita Uli ima barita hamonangan, na patubuhon muse panghirimon dohot patoguhon haporseaon tu Jahowa.\nMambaritahon tu angka na tarhurung asa malua. Na tarhurung didok dison ima tarhurung di hatahuton, tarhurung di hagangguon, tarhurung di hagiot dohot hisap ni daging, tarhurung di ganggu ni roha, tarhurung di dosa, situasi na manosak, jala na terikat tu hasomalan na so marpardomuan tu hata ni Jahowa. Asa malua nasida, taruli ngolu na imbaru, las ni roha.\nTu angka mapitung asa marnida, mapitung tu hata ni Jahowa ala ni hagiot ni daging, mapitung tu lomo ni roha ni Jahowa ala naeng mandapot hasonangan na rumar sian portibi on, mapitung marnida sondang ni Jahowa ala hagolapon manghophopi ibana. Jala dipalua ma nasida, gabe boi ma tangkas marnida sondang ni Jahowa jala dia do na dihalomohon ni Jahowa tu nasida. Tangkas ma ditanda ise do Jahowa, Debata Israel. Jala ise do Sipalua, Mesias i.\nPaluahon angka na ginosagosa. On ma situasi ketidaknyamanan. Ginosagosa ni pamarenta mangkus di hisap ni dagingna na mambahen susah angka jolma na ginomgomanna. Ginosagosa ala ni situasi ekonomi, ginosagosa ala ni biar ni roha, na patubuhon sahit jala na boi mambahen jolma i magopo haporseaonna.\nMamaritahon taon parasirohaon ni TUHAN i. Taon parasian tudos ma i taon Jobel (3 Musa 25), ima partingkian sude utang tarsesa, mulak ma tano dohot jabu ni angka na pogos, angka hatoban pe dipalua gabe sahalak na malua. Ima panghirimon na mansai balga di halak Jahudi di hatiha i, sude hatoban ditobus, di Padan na Imbaru ima hagogok ni Padan na robi, marhite diri ni Jesus, nunga ditobus be jolma na sai manghirim tu Jahowa, ditobus sian angka hamatean saleleng ni lelengna ala ni dosa, gabe taruli tu hangoluan na so ra suda.\nLaos ido na didok Jesus, Jumpang do saluhutna i di bagasan diriNa. Pataridahon/ memproklamirkan ibana ma Sipalua i, manang Mesias i naung leleng dipaimaima jala dihirim angka bangso i (ay. 21). Nang pe di udut ni turpuk on, ditulak nasida do Jesus, ala nasida mamereng latarbelakang ni Jesus sian keluarga na pogos, songon dia boi gabe Sipalua manang Mesias (ida muse penjelasan di patujolo, songon dia Mesias na dihirim nasida i).\nIII. Refleksi – Teologis\nSahat ma evangelium on tu hita saluhutna, tarlumobi tu angka na marhosa jala na sai tongtong manghirim tu Jahowa. Porlu tasadari, partingkian nuaeng, ndada holan jolma na marungkil manang na dokdok parsitaononna, dohot do angka pahanpahanan, tano, dohot portibi on pe tong do marungkil manang marsitaonon ala ni hisaphisap dohot hagiot ni jolma na so boi dirajai. Jala Jahowa sandiri do na pasahathon evangelium on marhite Jesus Kristus, barita hamonanganta.\nSongon i do nang Kristus, Ibana ma evangelium na sian Jahowa i, evangelium na mangalehon las ni roha dohot pangapulion jala barita hamonangan tu sude jolma. Jala marhite Jesus Kristus ma tadapot barita las ni roha. Nunga ro be Sipalua i, jangkon ma Ibana tu bagasan rohanta, Silehon panghirimon na mangolu. Jahowa sandiri do na patupahon haluaon marhite Jesus Kristus. Ala ni i, minggu Septuagesima on dipaingot do hamonanganta di ari haheheon ni Kristus, hamonanganta malua sian angka utang ni dosa dohot hamatean, jala ido pahothon hita manghaporseaon tu Ibana.\nUnang so di hita barita on, alai tapasahat ma tu donganta na so taruli jala na so mananda dope Sipalua i (agen of freedom). Asa sude jolma di humaliangta, mandapot jala taruli haluaon. Nang pe adong jolma jala torop jolma na manulak, alai taingot be ma, dang na ditulak Jahowa hita molo olo ro hita tu Ibana. Amen.\nDiposting oleh Daniel pane di 01.25\nJamita/ Khotbah, 10 Maret 2013